सौर सुजला योजना के तहत सोलर पंप से जिले के किसानों को मिल रहा लाभ
बालोद|सौर सुजला योजना के अंतर्गत किसानों को लाभ मिल रहा है। योजना के तहत स्थापित किए जा रहे सोलर पंप, कंट्रोलर एवं पाइप आदि कार्य क्रेडा प्रधान कार्यालय के निर्देश के अनुरूप ही किया जा रहा है। जिला प्रभारी पूर्णिमा गुप्ता ने बताया कि सौर सुजला येाजना के अंतर्गत स्थापित किए गए सोलर पंप, कंट्रोलर एवं पाईप से हितग्राही संतुष्ट है। सोलर पंप स्थापना के पूर्व स्थल का निरीक्षण, जल उपलब्धता का निरीक्षण पाइप की साइज का निर्धारण इकाई करती है। सोलर पंप की स्थापना की गुणवत्ता की जांच जिला कार्यालय द्वारा की जाती है। ग्राम दुबचेरा, तहसील डौण्डीलोहारा के हितग्राही अजित कुमार ने लिखित में संतुष्टि प्रमाण पत्र दिया है कि वर्तमान में पंप व कन्ट्रोलर पूर्ण रूप से कार्य कर रहा है।
hin_Deva hin_Deva